Sössaarep

Sössaarep as en letj saarep üüb det nuurdfresk eilun Oomram an hiart tu det gemeen Neebel.

 Beskriiwang 


Sössaarep as wel det äälst saarep üüb Oomram, uun't juar 1446 as det iarst tooch diarauer skrewen wurden.
Widj bekäänd as Sössaarep troch di siamaan Hark Olufs, diar uun't 18. juarhunert heer bäären wurd an uk heer stoorew.

Uun Sössaarep stäänt det letj winjmaln Bertha, wat daalang en wenhüs as. Hat wurd 1775 uun Munkmaask üüb Sal baud. 1882 kääft di koptein Volkert Quedens det maln an baud det üüb Redenhuug, en grääfhuug ütj a bronsetidj, weder ap. Diar as't do faan di maler Heinrich Andresen bit 1939 bedrewen wurden. Det maln ferfool, an uun a föftager juaren as't faan en architekt faan Hamborag kääft an apredet wurden.

Uun Waasterhias leit Saateldünwww.sattelduene.de, en kliinik för loftkraank jongen.
Efter Neebel tu leit at Öömrang Skuulwww.skuul.de, det as det grünj- an madelskuul för a öömrang jongen.

Üüb en 27 m huuch dün stäänt di grat ialtürnLeuchtturm-Atlas. Hi as 1875 baud wurden, sin ial as 63 m huuch an skinjt 23 siamiilen widj.
Nai bi a skuul stäänt di letj ialtürn, hi skinjt auer tu Fer.
<div style="clear:left;" /div>

 Luke uk diar 

 Futnuuten 

Kategorie:Oomram
Kategorie:Siidlang uun Nuurdfresklun